Notum sit omnibus tam futuris quam presentibus, quod ego Paganus, cognomento Arlebaldus, domno Philippo existente priore, concessi Deo et sanctis apostolis ejus Petro et Paulo, nec non beato Marcello martiri, fratribus que inibi Deo servientibus, terram quam primitus cum terra ipsorum commune possederam, quodam in loco partem mediam, alio vero quartam. Terra autem ista, inter Boseronem et castrum Chaniacum sita, Cheneves nuncupatur, quam, ultra interdictionem predicti loci prioris sive proibitionem, pariterque fratrum apud sanctum Marcellum commorantium, edificiis constructis mihi mancipaveram. Ad postremum autem, litigatione pacificata, accepi eam a domno Philippo priore, communem videlicet, exceptis pratis, que in territorio Boseronis sita consistit, tali lege ut unius cujusque anni circulo, a festivitate beati Andree usque ad natale dominicum, pro ipsa supradicti loci priori decem et octo denarios, omni occasione penitus semota, persolvere non differam. Super est autem quod omni affirmatione sancitum est, ne michi terram, de qua supra locutus sum, aliqua necessitate super eminente, aut vendere aut sive in vadimonium derogare liceat. Istius modi autem conditione hoc actum, ut me viam universe carnis ingresso vel uxore mea, quicumque prius moriatur, a fratribus sancti Marcelli honeste sepeliatur, sine aliqua altera donatione, nisi spontanea voluntate aliquid parare voluero, et sic memorata possessio cum omni edificio in pace sancto Marcello restituatur. Quicumque autem ex nobis duobus super vixerit eadem concessione tumulabitur. Nec hoc pretermittendum est quod, si aliquem de filiis meis quindecim annos habentem regulari habitui tradere in affectum habuero, indutus a me, ut ordo exigit, apud sanctum Marcellum, ut monastici rigoris fungatur, officio accipiatur. Hujus modi autem occasione vineam que in medietate vinee eorum sita est, liberam trado et in perpetuum concedo, et si quis in eadem aliquid calumpniatur ita a me aquiratur, ut, absque ullius calumpnie interpositione, a fratribus sancti Marcelli possideatur. De alia vero vinea que in terra que Cheneves nominatur edificata est, hujusmodi paucio habita est, quod si filius meus, prius quam viam universe carnis ingrediar, monachus factus fuerit, tribus annis postea eam possideam, expletoque trienno almo Marcello martiri, post posita omne calumpnia, ex toto relinquam. Tali vero concordia vel pacificatione peracta, jure affirmationis confirmatum est, uti omnium calumpniarum machinationes, quas erga memoratam ecclesiam unquam in aliqua re exercui, penitus dimisse perpetua pace firmantur. S. Petri, archidiaconi. S. Wichardi de Moneta. S. Guillelmi, archipresbiteri. S. Benedicti, capellani. S. Uldrici, presbiteri. S. Ugonis de Ruiliaco. S. Umberti filii ejus. S. Artaldi de Chameliaco. S. Bertranni de Castaniaco. S. Letbaldi fratris ejus. S. Radulphi de Rintiaco.